Kuningas Mswati III:n kansainvälinen lentoasema

Kuningas Mswati III:n kansainvälinen lentoasema (engl. King Mswati III International Airport; lyhennys KMIII; (IATA: SHO, ICAO: FDSK)) on kuningas Mswati III:n mukaan nimetty kansainvälinen lentoasema Swazimaassa eteläisessä Afrikassa. Lentoasema sijaitsee Sikhuphessa 50 kilometriä maan suurimmasta kaupungista Manzinista itäkoilliseen. Lentoaseman nimenä oli rakennusvaiheessa Sikhuphen kansainvälinen lentoasema (Sikhuphe International Airport). Se on siviililiikenteelle tarkoitettu lentoasema. Maan toinen lentoasema (Matsaphan lentoasema) jäi vuonna 2014 sotilas-, edustus- ja avustuslentojen käyttöön. Kiitotien suunta on 02/20 ja mitat 3 580 m × 45 m. Lentoaseman operatiivinen toiminta alkoi syyskuussa 2014. Kuningas Mswati III:n kansainväliselle lentoasemalle operoivat Aerolink ja Swazimaan kansallisen lentoyhtiö Eswatini Air. Lähteet Aiheesta muualla Kuvia tai muita tiedostoja aiheesta Kuningas Mswati III:n kansainvälinen lentoasema Wikimedia Commonsissa Lentoaseman kotisivut (englanniksi) (kmiiiairport.co.sz) Tuoreimmat Metar-lentosääsanomat (flightradar24.com)